Diari Oficial de la Generalitat Valenciana


Sumari del DOGV 1219, del 09-01-1990 (1990/816195)

ORDRE conjunta de 29 de novembre de 1989, de les Conselleries d'Agricultura i Pesca i de Sanitat i Consum, dictant normes provisionals per a la inscripció al Registre Oficial d'Establiments i Serveis Plaguicides a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/11/29/(2)/dof/vci/html**

### Dades del document

Número de DOGV
:   1219

Data del DOGV
:   09-01-1990

Secció del DOGV
:   DISPOSICIONS GENERALS

Número del document
:   1990/816195


Data del document
:   29-11-1989

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre conjunta de 29 de novembre de 1989 de les Conselleries d'Agricultura i Pesca, i de Sanitat i Consum, per la qual es dicten normes provisionals per a la inscripció al Registre Oficial d'Establiments i Serveis Plaguicides a la Comunitat Valenciana.  
El Reial Decret 3349/83 de 30 de novembre va aprovar la Reglamentació Tècnico-Sanitària per a la fabricació, comercialització i utilització de plaguicides. En l'article 4t., apartat 5, de la dita Reglamentació es disposa la inscripció en un Registre Oficial d'Establiments i Serveis Plaguicides, del qual hi haurà una oficina a cada província. Aquests Registres es van establir a la Comunitat Valenciana, amb l?Ordre de 31 de juliol de 1984 de la Conselleria d?agricultura, Pesca i Alimentació. La regulació del seu funcionament i les normes d'inscripció haurien de ser reglamentades conjuntament pels Ministeris d?agricultura, Pesca i Alimentació, i de Sanitat i Consum. Això no obstant, i mentre la dita regulació no es produesca, i davant la gran quantitat de plaguicides que s'utilitzen, principalment en la lluita contra agents nocius dels cultius en aquesta Comunitat, i la precaució amb què han d'aplicar-se pels riscs que per a la salut implica el seu ús, cal establir tot i que amb caràcter provisional, les normes i requisits que hauran de complir-se per a la inscripció en el citat Registre, a fi que es normalitze sense demora el control sobre els particulars, empreses i entitats dedicades a la fabricació, comercialització i utilització dels dits plaguicides. Per tot açò, a proposta de la Comissió per al desenvolupament i aplicació de la Reglamentació sobre Plaguicides, de les Conselleries d?agricultura i Pesca, i de Sanitat i Consum.  
DISPOSEM:  
Article primer  
Hauran d'inscriure's al Registre Oficial d'Establiments i Serveis Plaguicides, les fàbriques de plaguicides, els locals on s'emmagatzemen o comercialitzen plaguicides, les instal·lacions destinades a realitzar tractaments, les persones i empreses que participen en la producció, distribució i comercialització de productes plaguicides i els aplicadors i les empreses que realitzen tractaments d'altri.  
Article segon  
El Registre Oficial d'Establiments i Serveis Plaguicides consta de dues seccions:  
1. Primera Secció, referida a instal·lacions i establiments, on s'inscriuran:  
1.1. Plantes de producció, que inclouen les instal·lacions industrials de síntesi i obtenció d'ingredients actius plaguicides i els locals, magatzems i instal·lacions annexes.  
1.2. Plantes formuladores, instal·lacions dedicades a la manufacturació de plaguicides mitjançant l?elaboració o envasat de preparats, sempre que siguen fora de l?àrea d'ubicació d'una planta de producció o, en qualsevol cas, quan tinga diferent titularitat.  
1.3. Plantes de tractament, que inclouen establiments amb cambres de fumigació, basses d'immersió o altres instal·lacions fixes destinades a l?execució de tractaments plaguicides, inclosos els magatzems i instal·lacions annexes.  
1.4. Magatzems distribuïdors, entenent-los com a locals independents d'altres instal·lacions, i destinats a l?emmagatzemament de plaguicides, tècnics o formulats, a les xarxes comercials de distribució.  
1.5. Establiments de venda, que són els locals destinats a la venda al públic de preparats de plaguicides.  
1.6. Magatzems, entenent-los com a locals destinats exclusivament al depòsit i emmagatzemament de productes plaguicides.  
2. Segona Secció, relativa als titulars o serveis, on s'inscriuran:  
2.1. Fabricants: persona física o jurídica titular d'una planta de producció, o d'una planta formuladora.  
2.2. Distribuïdors: persones o empreses que, sense dedicar-se a la venda al públic de plaguicides, en fan de la comercialització la seua activitat.  
2.3. Venedors: persones o empreses que tenen per activi tat la venda de plaguicides.  
2.4. Aplicadors o empreses de tractaments: professional l'activitat dels quals consisteix a executar tractaments amb plaguicides com a servei d'altri.  
Article tercer  
Excloure de l'obligació d'inscriure's en aquest Registre:  
Els Serveis Oficials competents sobre tractaments de plaguicides.  
Els locals o establiments on es comercialitzen exclusiva ment plaguicides classificats com a d'ús per a la higiene personal, per a l?ús domèstic o productes zoo-sanitaris no plaguicides.  
Article quart  
Les persones o empreses que siguen titulars de les instal·lacions, els establiments o els serveis a què es refereix l'article 2n. vénen obligats de sol·licitar les corresponents inscripcions en el Registre.  
Article cinquè  
Les sol·licituds d'inscripció en el Registre hauran d presentar-se a les corresponents Direccions Territorials de la Conselleria d?agricultura i Pesca, en els models oficials que es facilitaran als interessats.  
A la sol·licitud s'adjuntarà:  
1. Secció primera.  
1.1. Llicència municipal d'obertura d'activitats, segons s'estableix en el Reglament d'Indústries i Activitats Molestes, In salubres, Nocives i Perilloses aprovat per Decret 2414/61 d 30 de novembre, i en la Llei de la Generalitat Valenciana 3/1989 de 2 de maig d'Activitats Qualificades, i on s'especifique la categoria toxicològica dels plaguicides que es manipulen i que acredite que en la seua tramitació es compleix el Reglament Tècnico-Sanitari.  
1.2. Memòria descriptiva de l'establiment i/o la instal·lació referida a les seues característiques, activitat i croquis d les instal·lacions i la seua ubicació.  
2. Secció segona.  
2.1. Llicència Fiscal.  
2.2. Cas de les empreses de tractaments, també caldrà presentar:  
a) Model de contracte factura.  
b) Memòria indicant els principals tractaments a realitzar, les zones d'actuació, els magatzems i la maquinària d què disposa.   
c) Si volen aplicar productes de la categoria «Molt tòxics contracte amb el tècnic responsable, cas que calga.  
Article sisè  
Havent presentat la documentació, les Direccions Territorials disposaran d'un termini de 30 dies naturals per a sol·licitar els aclariments que creguen oportuns. Si no hi ha ca comunicació s'entendrà que l'establiment o servei queda in crit en el Registre.  
Article setè  
Havent fet la inscripció, la Direcció Territorial corresponent n'expedirà un certificat justificatiu on farà constar:  
1. Número de registre.  
2. Nom o raó social de l?establiment.  
3. Secció on és inscrit.  
4. Categoria dels productes per als quals és autoritzat.  
5. Activitat a realitzar.  
6. Data d'expedició del certificat.  
Article vuitè  
La inscripció en el Registre té una vigència de cinc anys.  
Transcorregut aquest termini, l'interessat haurà de sol·licitar un nou certificat, que podrà ser expedit en els mateixos termes, raó per la qual haurà d'acompanyar llicència fiscal i/o llicència municipal actualitzada. Cas de produir-se modificacions en les dades consignades en la sol·licitud, aquestes hauran de comunicar-se a la corresponent Direcció Territorial. Si no se sol·licita una nova certificació en els tres mesos següents a la data de caducitat de l'anterior, es produirà la baixa en el Registre.  
DISPOSICIO TRANSITORIA  
Les persones físiques o jurídiques actualment inscrites en el Registre Oficial d'Establiments i Serveis Plaguicides, hauran de renovar la seua inscripció havent-ne transcorregut cinc anys, atenint-se al que es disposa en aquesta Ordre.  
DISPOSICIO FINAL:  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 29 de novembre de 1989.  
El Conseller de Sanitat i Consum,   
JOAQUIM COLOMER I SALA  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI